Дзьмітры Рэкіш

**Дзьмітры Рэкіш** ( 14 верасьня 1988 году, Бабруйск, БССР) — колішні беларускі футбаліст, паўабаронца.

## Кар’ера
### Клюбная
Выхаванец СДЮШАР №5 гораду Бабруйск. У 2004 годзе ўвайшоў у склад менскага «Дынама». 3 2010 году стала асвоіўся ў асноўным складзе каманды. У студзені 2011 году, пакінуўшы менскае «Дынама», знаходзіўся на праглядзе ў «Амкары», але з-за зьмены трэнэра ў пермскай камандзе атрымаў адмову. Таксама гульцом цікавілася «Кубань», але 21 лютага Зьміцер падпісаў арэнднае пагадненьне з варшаўскай «Палёніяй» да чэрвеня 2011 году з правам выкупу. Не зайграўшы ў Польшчы, у верасьні спрабаваў працаўладкавацца ў чэскім клюбе «Славацка». 27 кастрычніка скасаваў працоўнае пагадненьне зь менскім «Дынама» й стаў вольным агентам.

У лістападзе нямецкі клюб Другой Бундэсьлігі «Фартуна» (Дусэльдорф) запрашаў Рэкіша на прагляд. Таксама ў зімовае міжсэзоньне пабываў у разьмяшчэньні «Бунэдкору», агдамскага «Карабаху» й «Гомелю». 15 сакавіка 2012 падпісаў гадавы кантракт з клюбам «Тарпэда-БелАЗ», але ў кастрычніку таго ж году кантракт быў скасаваны паводле пагадненьня бакоў. У сакавіку 2013 году падпісаў кантракт з гарадзенскім «Нёманам», а ў канцы ліпеня 2013 году кантракт быў скасаваны па ўзаемнай дамоўленасьці. З кастрычніку 2013 году гулец чэскага клюбу «Тршынец». У лютым 2014 году ізноў падпісаў кантракт з гарадзенскім «Нёманам», які быў скасаваны ў кастрычніку 2014 году. З сакавіка 2015 году выступае за летувіскі клюб «Сьпірыс» з Коўна. У сакавіку 2016 году перайшоў у клюб «Трокі». У жніўні 2016 году падпісаў кантракт з клюбам «Тарпэда-БелАЗ». У лютым 2018 году перайшоў у расейскі клюб «Факел». У ліпені 2018 году падпісаў кантракт з інданэзійскім клюбам ПС ТІРА. У сакавіку 2019 году перайшоў у клюб «Іслач». У складзе «Іслачы» пачаў пераважна выходзіць на замену. У сьнежні 2019 году па заканчэньні кантракту пакінуў каманду.

У пачатку 2020 году некаторы час трэнаваўся з чысьцінскім «Андэрдогам», а ў сакавіку стаў гульцом бабруйскай «Белшыны». Спачатку выходзіў на замену або заставаўся на лаўцы запасных, але неўзабаве замацаваўся ў стартавым складзе каманды і стаў адным зь лідэраў, хоць і ня выратаваў яе ад вылету ў Першую лігу. У сьнежні 2020 году пакінуў бабруйскі клюб. У лютым 2021 году быў прадстаўлены ў якасьці гульца кутаіскага «Тарпэда». Гуляў пераважна ў першай адзінаццатцы. У лютым 2022 году перабраўся ў «Самтрэдыю» з другога грузінскага дывізіёну, у кастрычніку ўжо зноў гуляў у Эраўнулі лізе ў складзе «Тэлаві», які пакінуў у студзені 2023 году. Сэзон 2023 году пачаў у складзе «Гурыі». У пачатку 2026 году стала вядома, што футбаліст скончыў кар’еру.

### Міжнародная
Гуляў за моладзевыя зборныя Беларусі розных узростаў. 11 жніўня 2010 году ў адборачным матчы моладзевага чэмпіянату Эўропы 2011 году супраць зборнай Аўстрыі выйшаў на замену на 73-й хвіліне і адзначыўся дублем на 75-й і 90--й хвіліны, што дапамагло беларускай камандзе выраўняць лік (3:3). Дзякуючы гэтаму, Беларусь трапіла ў фінальную частку чэмпіянату, дзе Рэкіш выходзіў на замену ў чатырох матчах.

## Дасягненьні
**[[Дынама Менск (футбольны клюб)|Дынама]]**
* Срэбраны прызэр чэмпіянату Беларусі: 2009

**[[Моладзевая зборная Беларусі па футболе|Беларусь (да 21)]]**
* Бронзавы прызэр моладзевага чэмпіянату Эўропы: 2011

## Статыстыка

## Крыніцы

## Вонкавыя спасылкі
* Профіль на сайце 90minut.pl
* Статыстыка «ПБ-Инфо»
* 
* 
* 

Катэгорыя:Нарадзіліся ў Бабруйску
Катэгорыя:Беларускія футбалісты
Катэгорыя:Футбалісты клюбу «Дынама» Менск
Катэгорыя:Футбалісты клюбу «Савіт» Магілёў
Катэгорыя:Футбалісты клюбу «Тарпэда-БелАЗ» Жодзін
Катэгорыя:Футбалісты клюбу «Нёман» Горадня
Катэгорыя:Футбалісты клюбу «Тршынец»
Катэгорыя:Футбалісты клюбу «Факел» Варонеж
Катэгорыя:Футбалісты клюбу «Каўна Жальгірыс»
Катэгорыя:Футбалісты клюбу «Рытэрай» Вільня
Катэгорыя:Футбалісты клюбу «Іслач» Менскі раён
Катэгорыя:Футбалісты клюбу «Белшына» Бабруйск
Катэгорыя:Футбалісты клюбу «Тарпэда» Кутаісі
Катэгорыя:Футбалісты клюбу «Самтрэдыя»
Катэгорыя:Футбалісты клюбу «Тэлаві»
Катэгорыя:Футбалісты клюбу «Гурыя» Ланчхуці